# Република Србија

# ГРАД БЕОГРАД

# ГРАДСКА ОПШТИНА НОВИ БЕОГРАД

# УПРАВА ГРАДСКА ОПШТИНЕ

Одељење за грађевинске и

комуналне послове и инвестиционо пројектовање

Одсек за грађевинске послове

Број: VIII-351-364/15

Дана: 01.06.2015. године

ВУ/РБ

Одељење за грађевинске и комуналне послове и инвестиционо пројектовање Управе Градске Општине Нови Београд, поступајући по захтеву Гајовић Николе из Београда, Улица Ватрослава Лисинског број 12а, за издавање одобрења за извођење радова на инвестиционом одржавању стана број 13 који се налази на првом спрату стамбене зграде у Улици омладинских бригада број 142, у Новом Београду, на кат.парцели број 5152 КО Нови Београд, на основу члана 8ђ и члана 145. Закона о планирању и изградњи („Службени гласник РС“ бр. 72/09, 81/09, 64/10, 24/11, 121/12, 42/13, 50/13, 98/13, 132/14 и 145/14 ), члана 27. и члана 28. Правилника о поступку спровођења обједињење процедуре(„Сл.гласник РС“ број 22/15) и члана 192. Закона о општем управном поступку (''Службени лист СРЈ'', бр. 33/97 и 31/01 и „Сл.гласник РС“ број 30/10), доноси следеће

**Р Е Ш Е Њ Е**

**ОДОБРАВА СЕ** подносиоцу захтева Гајовић Николи, из Београда, Улица Ватрослава Лисинског број 12а, извођење радова на инвестиционом одржавању стана број 13, који се налази на првом спрату стамбеног објекта у Улици омладинских бригада број 142, у Новом Београду, на кат.парцели број 5152 КО Нови Београд

Радови се морају извести у свему према овереној техничкој документацији – Техничком опису и Предмеру и предрачуну радова на инвестиционом одржавању, урађеном од стране – „SNEŽANA MIHAJLOVIĆ-MILOSAVLJEVIĆ PR, STUDIO ZA JEZIKE, DIZAJN I PROJEKTOVANJE -SUMMERHILL STUDIO- KRAGUJEVAC“, уписан у Регистар привредних субјеката, мат.број 63077453 -Oдговорни пројектант, Иван Милосављевић, дипл,инг арх. са лиценцом бр. 300 Е614 07 од 29.03.2007 која је саставни део овог решења.

Предрачунска вредност радова износи.............................1.296.307,00 динара

**О б р а з л о ж е њ е**

Гајовић Никола из Београда, Улица Ватрослава Лисинског број 12а, поднео је овом органу дана 28.05.2015.године захтев заведен под бројем VIII-351-364/15 за издавање одобрења за извођење радова на инвестиционом одржавању стана број 13 који се налази на првом спрату стамбене зграде у Улици омладинских бригада број 142, у Новом Београду.

Уз наведени захтев, приложена је следећа документација:

1. Технички опис и Предмер и предрачун радова на инвестиционом одржавању, урађен од стране – „SNEŽANA MIHAJLOVIĆ-MILOSAVLJEVIĆ PR, STUDIO ZA JEZIKE, DIZAJN I PROJEKTOVANJE -SUMMERHILL STUDIO- KRAGUJEVAC“, уписан у Регистар привредних субјеката, мат.број 63077453 -Oдговорни пројектант, Иван Милосављевић, дипл,инг арх. са лиценцом бр. 300 Е614 07 од 29.03.2007 која је саставни део овог решења.

2.Извод из листа непокретности број 4341 КО Нови Београд

Одељење за грађевинске и комуналне послове и инвестиционо пројектовање испитало је испуњеност формалних услова за поступање по предметном захтеву, у складу са чланом 8ђ Закона о планирању и изградњи и утврдило да је надлежно за поступање по захтеву, да је подносилац захтева доказао своју активну легитимацију, да захтев садржи све прописане податке и да су испуњени формални услови за поступање по захтеву, односно да је уз захтев приложена комплетна документација прописана Законом о планирању и изградњи и подзаконским актима донетим на основу наведеног Закона.

Службено лице техничке струке овог Одељења утврдило је, након прегледа достављене техничке документације, у Техничком налазу-1 од 29.05.2015.године, да постоје технички услови за доношење одобрења којим се одобрава извођење предметних радова описаних у диспозитиву овог решења.

Увидом у Извод из листа непокретности Службе за катастар непокретности Нови Београд број 4341 КО Нови Београд, од 01.06.2015.године, који је та служба доставила овом одељењу по правилима обједињене процедуре, утврђено је да се на кат.парцели број 5152 КО Нови Београд, у Улици омладинских бригада број 142, налази стамбени објекат, у оквиру којег се на првом спрату налази и предметни стан број 13, на којем је конституисано право приватне својине подносиоца захтева Гајовић Николе из Београда, Улица Ватрослава Лисинског број 12а.

Чланом 145. Закона о планирању и изградњи, прописано је да се радови на инвестиционом одржавању, врше на основу решења којим се одобрава извођење тих радова, а које се издаје инвеститору који има одговарајуће право у складу са чланом 135.овог закона и који достави Технички опис и попис радова на инвестиционом одржавању у складу са подзаконским актом којим се уређује садржина техничке документације према класи објекта.

Поступајући по захтеву и прегледом приложене документације утврђено је да је поднета сва потребна документација, односно да су испуњени услови из члана 145. Закона о планирању и изградњи, па је применом члана 192. Закона о општем управном поступку, одлучено као у диспозитиву овог решења.

Такса за ово решење наплаћена је у износу од 380,00 динара на основу Закона о републичким административним таксама, тарифни број 165. („Сл. гласник РС“, број 43/03,51/03-испр.,61/05,101/05-др.закон, 5/09, 54/09, 50/11, 70/11-усклађени дин.изн., 55/12-усклађени дин.изн.исклађени дин. изн., 93/2012, 65/2013 и 57/2014).

Такса за ово решење наплаћена је у износу од 490,00 динара на основу Одлуке о локалним административним таксама, тарифни број 3, тачка 1.(„Сл. лист града Београда“, број 43/07,53/08,48/09,60/09, 45/10, 10/11, 54/11, 65/12 и 50/14)

Такса за издавање Извода из листа непокретности, који је издат од стране Службе за катастар непокретности Нови Београд под бројем 952-1869/2015 од 01.06.2015.године, наплаћена је према спецификацији достављеној од стране СКГ Нови Београд у износу од 864,00 динара на име накнаде за услуге издавање извода и у износу од 290,00динара на име Републичке администартивне таксе.

Против овог решења може се изјавити жалба Секретаријату за имовинске и правне послове града Београда, Улица 27. марта бр. 43-45, у року од 8 дана рачунајући од дана пријема овог решења. Жалба се подноси преко овог органа таксирана са 430,00 динара административне таксе у складу са тарифним бројем 2 Одлуке о локалним административним таксама.

**Решено у Одељењу за грађевинске и комуналне послове и инвестиционо пројектовање Управе Градске општине Нови Београд под бројем VIII-351-364/15 дана 01.06.2015. године.**

ДОСТАВИТИ: НАЧЕЛНИК ОДЕЉЕЊА

1. Инвеститору
2. Грађевинској инспекцији **Живоратка Васић**
3. Дирекцији за грађевинско земљиште
4. Регистру инвеститора
5. Заводу за информатику и статистику
6. СКГ Нови Београд

7. Уз списе предмета

8. Архиви

**QMS-RP-08-002.03**